kardosdrur/scandi-wiki huggingface dataset:
Trent (Rügen)

Trent er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Trent er beliggende i den nordvestlige del af det såkaldte Muttland, der udgøres af den centrale del af Rügen. Kommunen ligger ca. 20 km nordvest for Bergen auf Rügen. Den grænser mod nord op til Wieker Bodden og Breetzer Bodden og i øst til Neuendorfer Wiek. Ved landsbyen Fischersiedlung er der færgeforbindelse over Rassower Strom til halvøen Wittow med Wittower Fähre.

Landsbyer og bebyggelser 
 Fischersiedlung,
 Freesen,
 Ganschvitz,
 Grosow,
 Holstenhagen,
 Jabelitz,
 Libnitz,
 Trent,
 Tribkevitz,
 Vaschvitz,
 Venz
 Zubzow.

Byer i Mecklenburg-Vorpommern
Byer i Kreis Vorpommern-Rügen
Nathan Scott

Nathan Royal Scott er en fiktiv person, som optræder i teenagedramet One Tree Hill som i øjeblikket kører på CW Television i USA, og på TV3 i Danmark. Nathan Scott spilles af den amerikanske skuespiller James Martin Lafferty. Nathan er lillebror til seriens anden hovedperson Lucas Scott, han er gift med Haley James Scott og har en søn ved navn James "Jamie" Lucas Scott.
Da han skal udtaget til NBA sker der en forfærdelig ulykke og han ender i rullestol.

Eksterne henvisninger 
 

Fiktive personer
Personer i One Tree Hill
Tv-seriefigurer
Aerolineas Argentinas

Aerolíneas Argentinas er Argentinas største flyselskab, og det dominerer såvel national som international flytrafik i Argentina. Selskabet er grundlagt i 1949 og dets IATA-kode er AR.

Aerolineas Argentinas er Argentinas nationale flyselskab, og selskabet kontrollerer omkring 70% af indenrigstrafikken og ca 40% af de internationale flyvninger fra Ministro Pistarini International Airport (EZE) i Ezeiza, Buenos Aires. Aerolíneas Argentinas er sammen med LAN Airlines (Chile) de eneste latinamerikanske flyselskaber, som flyver til Oceanien.

Der har være forhandlinger mellem Aerolineas Argentinas og Star Alliance om det argentinske flyselskabs optagelse i Star Alliance.

Eksterne henvisninger 
 www.aerolineas.com.ar – officiel website for Aerolineas Argentinas

Flyselskaber fra Argentina
Etableret i 1950
Skyteam Alliance
AeroMexico

AeroMexico er det største flyselskab i Mexico. Selskabet er grundlagt i 1934 og dets IATA-kode er AM.

Selskabet opererer indenrigsflyvning samt internationale flyvninger til Asien, Europa, Centralamerika, Sydamerika og USA. Dets hovedbase er Mexico City International Airport med sekundære hubs i General Mariano Escobedo International Airport, Monterrey og General Ignacio Pesqueira Garcia International Airport i Hermosillo. Efter at det brasilianske flyselskab Varig indstillede sine flyvninger til Japan i 2005, er AeroMexico det eneste latinamerikanske flyselskab, som flyver til Asien.

AeroMexico er medlem af flyalliancen SkyTeam, som består af følgende flyselskaber:
Aeroflot, AeroMexico, Air France, Alitalia, China Southern Airlines, Continental Airlines, Czech Airlines, Delta Air Lines, KLM, Korean Air og Northwest Airlines.

Eksterne henvisninger 

 www.aeromexico.com – officiel website for AeroMexico
 www.skyteam.com – officiel website for flyalliancen StyTeam 

Flyselskaber fra Mexico
Skyteam Alliance
Etableret i 1934
Super-sværvægt

Super-sværvægt er betegnelsen for en vægtklasse, der benyttes indenfor amatørboksning. I amatørboksning er super-sværvægt den tungeste vægtklasse, der benyttes for boksere på over 91 kg. Klassen ligger over sværvægt.

Super-sværvægt er en forholdsvis ny vægtklasse. Vægtklassen var på det olympiske program første gang ved Sommer-OL 1984, hvor Tyrell Biggs blev den første olympiske mester i klassen. 

Super-sværvægt var på programmet første gang ved amatør-DM i Danmark i 1981, hvor Søren B. Thomsen vandt titlen. Brian Nielsen vandt amatør-DM i super-sværvægt 5 gange i træk i årene 1988-1992, inden han blev professionel. 

Professionel boksning benytter ikke super-sværvægt. Da der i professionel boksning imidlertid anvendes vægtklassen cruiservægt mellem letsværvægt og (professionel) sværvægt, svarer amatørernes super-sværvægt derfor stort set til de professionelles sværvægt. 

Super-sværvægt benyttes også indenfor andre sportsgrene, men har da andre definitioner.

Olympiske mestre i Super-sværvægt 
 1984 –  Tyrell Biggs
 1988 –  Lennox Lewis
 1992 –  Roberto Balado
 1996 –  Wladimir Klitschko
 2000 –  Audley Harrison 
 2004 –  Alexander Povetkin 
 2008 –  Roberto Cammarelle
 2012 –  Anthony Joshua
 2016 –  Tony Yoka
 2020 –  Bakhodir Jalolov

Vægtklasser i boksning
Haldbjerg

Haldbjerg ligger i Vendsyssel og er en landsby med , 7 kilometer syd for Frederikshavn og 8 kilometer nord for Sæby. Den ligger i Frederikshavn Kommune og hører til Region Nordjylland. Landsbyen ligger i Understed Sogn.

Haldbjerg, der er en udpræget parcelhusby med lidt over 100 husstande, ligger i nær tilknytning til Vangen, ved E45, hvor Frederikshavnmotorvejen ender.

Landsbyen ligger i den sydlige ende af den markante 3-4 kilometer lange og 71 m. høje istidsskrænt, der i den nordlige ende starter med Pikkerbakken i Frederikshavn. Nær Haldbjerg ligger det 95 m. høje Øksnebjerg, hvorfra der foruden Læsø er udsigt til de tre købstæder Sæby, Frederikshavn og Skagen.

Byens opståen 
Haldbjerg blev grundlagt i årene op til kommunesammenlægningen i 1970 og var en del af den daværende Understed-Karup Kommune. Byen ligger på en udstykning fra bl.a. gården Haldbjerg.

Med sin unikke beliggenhed højt hævet over Kattegat blev en stor del af de udstykkede parceller hurtigt solgt, naturligvis først og fremmest de grunde, som er placeret direkte ud til grønt område og med fuld havudsigt. Der er stadigvæk (2018) havudsigt fra de fleste af Haldbjergs grunde selv om byens haver i dag er groet til.

Bynavnet 
Navnet Haldbjerg menes at stamme fra Hald, som betyder skråning eller hældning.

Navneforvirring 
Byens navn var i en årrække på listen over autoriserede stednavne fejlagtigt anført som Halbjerg. Efter henvendelse fra borgere i byen gjorde Frederikshavn Kommune opmærksom på fejlen med en anmodning om at få denne rettet.
I oktober 2010 var ændringen en realitet, så byens navn – også officielt – nu er Haldbjerg.

Infrastruktur 
Haldbjerg betjenes af Nordjyllands Trafikselskab (Frederikshavn Bybusser), busrute nr. 13, der har holdeplads midt i byen. Bus 13 har endestation i hhv Frederikshavns centrum og Haldbjerg.

Kultur og foreningsliv 

Byen har en aktiv Grundejerforening, som er fælles for Haldbjerg og den – næsten – sammenvoksede Vangen. Grundejerforeningen tager initiativer for at fremme samhørigheden mellem byens indbyggere, både børn og voksne. Der afholdes bl.a. tøndeslagning ved fastelavn, Skt. Hans-bål, julekomsammen, foredragsaftner m.v.

Indtil kabel-TV blev ført til byen var der tillige en velfungerende Antenneforening.

Eksterne henvisninger 
 Haldbjerg-Vangen Grundejerforening

Kilder 

Byer i Frederikshavn Kommune
Codex Aleppo

Codex Aleppo (hebr. כֶּתֶר אֲרָם צוֹבָא, Keter Aram Tsova) er et manuskript af den hebraiske bibel, angiveligt et værk af en af de indflydelsesrige masoreter Aaron ben Asher fra det 10. århundrede e.Kr. Det var i lang tid det eneste komplette manuskript af hele Det gamle testamente, men ca. en tredjedel har manglet siden 1947, også det meste af Pentateuken, .

Teksten er af yderst god kvalitet med en meget akkurat gengivelse efter masoretiske principper og med meget få afskrivningsfejl. Codex Aleppo er den højeste autoritative kilde i udarbejdelsen af den originale hebraiske tekst til Bibelen.

Eksterne henvisninger 
 Aleppo Codex (hebraisk)

Bibeludgaver
Julie Skovsby

Julie Skovsby (født 15. november 1978 i Odense) er dansk tidligere folketingsmedlem fra Socialdemokraterne. I sit civile liv er hun cand.scient.pol.

Baggrund 
Julie Skovsby blev HHX-student fra Hillerød Handelsskole i 1998 og flyttede derefter til Odense for at påbegynde statskundskabstudiet på Syddansk Universitet, hvorfra hun tog sin BA i statskundskab i 2003. Hun var i gang med at skrive speciale, da hun ved folketingsvalget 2007 blev valgt til Folketinget, hun har efterfølgende færdiggjort sit statskundskabsstudie i 2012.

Julie Skovsby bor privat i Odense sammen med sin mand og deres to sønner.

Politisk karriere 
Den politiske karriere startede for alvor, da Julie Skovsby blev valgt til regionsrådet i Region Syddanmark i 2005, hvor hun også var medlem af forretningsudvalget. Ved valget i 2007 stillede hun op i Assenskredsen i Fyns Storkreds og blev valgt med 5992 personlige stemmer. I følge Socialdemokraternes interne regler trak hun sig fra regionsrådet, og overlod sin post til Ib Madsen.

Skovsby sidder med i følgende udvalg: Udvalget til Valgs Prøvelse, Retsudvalget, Sundhedsudvalget, Socialudvalget samt Dansk Interparlamentarisk Gruppes bestyrelse. Ligesom hun er stedfortræder i Kommunaludvalget og Kirkeudvalget.

 
 Julie Skovsbys personlige hjemmeside 

Tidligere folketingsmedlemmer fra Socialdemokraterne
Folketingsmedlemmer i 2000'erne
Personer fra Odense
Folketingsmedlemmer i 2010'erne
Wittow

Halvøen  Wittow er den nordligste del af øen Rügen i den tyske delstat Mecklenburg-Vorpommern. Den ligger ud til Østersøen i nord og øst,  Wieker Bodden i vest og Großer Jasmunder Bodden i syd.

Den 12 km lange smalle landtange Schaabe forbinder Wittow med Jasmund, og dermed resten af Rügen. Wittow har også en færgeforbindelse mod syd fra landsbyen Wiek over Rassower Strom til Trent. Mod  vestpå halvøen ligger Bug, der er en 8 km lang sandtange som kun er nogle få hundrede meter bred.

Vigtigste byer på Wittow er Dranske, Wiek og Altenkirchen. En del af halvøen ligger i Nationalpark Vorpommersche Boddenlandschaft. Det nordøstligste punkt på hnalvøen er Gellort cirka 1 km vest for Kap Arkona, som er det nordligste punkt i Mecklenburg-Vorpommern. Ved foden af Gellort ligger vandreblokken Siebenschneiderstein. Halvøen er præget af klinter i nord og flade englandskaber ud til lagunerne i syd.

Rügen
Mecklenburg-Vorpommerns geografi
Halvøer i Tyskland
Cirkulære 24

Cirkulære 24 er et dokument, der beskriver forkortelser for danske telefoncentraler. I mange tilfælde kan disse forkortelser bruges til at spore en internetbruger geografisk i Danmark, i hvert fald til hvilken telefoncentral brugeren sidder på.

Cirkulære 24 var offentligt tilgængeligt i en periode, men er det ikke længere. Dog findes den endnu rundt omkring på nettet.

Referencer 
https://web.archive.org/web/20120409181039/http://users-phys.au.dk/harder/cirkulaere24.html
mollenborg.dk: Telefoncentraler 
martinshjemmeside.dk: Reverse DNS for TDC-kunder 

Telefoni
Tekster
Heinrich Ernst Grosmann

Heinrich Ernst Grosmann (1732-1811) var magister og konrektor ved Århus Katedralskole, kantor ved Århus Domkirke og komponist.

Grosmann var født og opvokset i Haderslev, havde studeret ved Universitetet i Jena og haft forskellige mindre stillinger. I 1760 blev han ansat som lærer og kantor i Århus. 1789 måtte han på grund af blindhed opgive sin lærervirksomhed, men vedblev at lede musikken. Så sent som 1806, da han tilmed var blevet lam i ben og underkrop, lod han sig bære over i Katedralskolen for at lede musikken ved indsættelsen af det nye lærerpersonale efter skolereformen.

Fra Grosmanns hånd er der bevaret en større samling musik, som giver et indtryk af det repertoire, der har været benyttet ved større kirkelige højtider og andre festlige begivenheder. En del af musikken har han skrevet selv, men andre dele er bearbejdelser af andres værker, med tillempninger af musikken, så den passede til de forhåndenværende resurser, eller udarbejdelse af nye tekster.

Mange af værkerne var komponeret af Georg Philipp Telemann, Johan Adolph Scheibe eller Johan Christoph Niemyer. Niemeyer var født i Halberstadt og i 1746 blev han kantor og lærer ved latinskolen i Haderslev, hvor altså Grosman voksede op.

Musik 
 Jubel Music/Op, op i andagtsfulde Siele, etc/I andledning af Souverainitetens indfoerdsel/i Dannemarik 1660 (1760)
 Cantata paa første og anden Paaske Dag. Udbryd med Lov og Priis gienløste Siel (1774)
 Paa Nytaars-Dag. Vi Himlens allermægtigste Herre (Festo Circumcissionis 1774)
 Paaske Music (1775)
 Cantata Paa første og anden Paaskedag. Opstandne Frelser dig være (29. jan. 1783)
 Cantata Paa Christi Himmelfarts Dag. Gud farer op (1791)
 Coro/paa foerste og anden Paaske Dag/Herren lever(1791)
 Vor Jesus er kommen paa Jorden
 O hører, I ører!

Kilder m.m. 
 Første del af artikel om bl.a. Grosmann
 Anden del af artiklen 

 Biografi af Em. Sejr: Artikel i Aarhuus Stiftstidende 7.11 – 1923
 Engelstofts Universitets- og Skole-Annaler 1811, andet Bd. (Nekrolog af Rector E. Tauber, Aalborg)
 C. W. Hertel: Aarhus Dom- og Cathedralkirke II S. 496.

Noder 
 

Komponister fra Danmark
Personer fra Haderslev
Cypriotiske euromønter

De cypriotiske euromønter præges af tre forskellige designs. De laveste værdier, 1-, 2- og 5-cent møntenerne, præges af to mufflonfår. 10-, 20- og 50-centmønterne præges af Kyreniaskibet mens de højeste værdier, 1- og 2-euromønterne, præges af Pomosfiguren. Hvert motiv repræsenterer desuden noget; Pomosfiguren kulturen, Kyreniaskibet havet og mufflonfårene naturen. På hver cypriotisk euromønt står der Cypern både på græsk (ΚΥΠΡΟΣ) og tyrkisk (KIBRIS) samt årstallet for møntprægningen.

Cypern har præget en euromøntserie og ingen version af 2-euro jubilæumsmønten.

Første serie

Eksterne henvisninger 

 Den europæiske centralbank – De cypriotiske euromønter

Euromønter efter land
Lars Sørensen

Lars Sørensen er en tidligere dansk topsvømmer. Som aktiv svømmer stillede han op for Holstebro Svømmeclub. Hans favoritdiscipliner var rygcrawl og medley.
Lars Sørensen blev europæisk mester i 200 IM ved EM på langbane i 1991.

Lars Sørensen arbejdede indtil OL i 2012 som elitechef i Dansk Svømmeunion. Han er nu direktør for Hovedstadens Svømmeklub.

Eksterne henvisninger 

Svømmere fra Danmark
Deltagere for Danmark ved sommer-OL 1992
Elsk mig i nat (tv-program)

Elsk mig i nat er et tv-baseret sangtalentshow med premiere på Kanal 5 i februar 2008. Dommerne er Nanna Lüders, Kenneth Kreutzmann og Jesper Winge Leisner. 

Programmet blev lavet af produktionsselskabet Blu for Kanal 5. 

Programmet blev bygget op om åbne auditions, med formålet at finde to hovedroller, en mandlig og en kvindelig, til musicalen Elsk mig i nat.
Dommerpanelet bestod af Jesper Winge Leisner, Kenneth Kreutzmann, Nanna Lüders og Jon Stephensen.

Elsk mig i nat  finalen blev sendt d.  1. maj 2008, og vinderne blev 17-årige Marie Busk Nedergaard (der startede i gymnasiet i 2007) og bornholmeren Joakim Tranberg (der blev student godt 2 måneder efter han vandt Elsk mig i nat).  De vandt rollerne som henholdsvis Maja og Billy og spillede med i forestillingerne på Østre Gasværk Teater, Tivolis Koncertsal og Musikhuset Aarhus.

I 2011 blev forestillingen genopsat i Tivolis Koncertsal. Denne gang blev rollen som Maja både spillet af Marie Busk Nedergaard og Julie Lund, der var én af finalisterne i tv-programmet.

Joakim Tranberg er til dags dato den eneste af skuespillerne, der har spillet samtlige forestillinger. Over 200 er det blevet til.

Af lignende programmer kan nævnes BBC's How Do You Solve A Problem Like Maria? (2006), der var en konkurrence om at få den kvindelige hovedrolle i The Sound of Music, Any Dream Will Do (2007), hvor vinderen fik den mandlige hovedrolle i musicalen Joseph and the Amazing Technicolor Dreamcoat og I´d Do Anything (2009), hvor man skulle caste både Oliver og Nancy til musicalen Oliver!. Alle produktionerne blev opsat af Andrew Lloyd Webbers produktionsselskab. Andrew Lloyd Webber sad også selv med i dommerpanelet.

Programmer på SBS TV
Danske talentkonkurrencer på TV
Danske tv-serier fra 2000'erne
Finit verbum

Et finit verbum er en verbalform, der står som styrende verballed i sætningen. Det finitte verbum er således en finit form af et verbum. I de fleste syntetiske sprog vil det finitte verbum være bøjet i tid, modus, person og tal, men også imperativ er en finit form. Et finit verbum er sætningsdannende. 

I modsætning hertil står et infinit verbum, dvs. en infinit verbalform, der nemlig ikke er sætningsdannende, ikke kan stå alene.

I sætningen:
 Jeg ønsker at spise en kage
er ønsker en finit verbalform, og at spise er en infinit verbalform.

En normal dansk sætning vil indeholde mindst ét finit verbum. En sætning som Ud derfra! vil derfor blive opfattet som ufuldstændig (idet man underforstår det finitte verbum kom).

Det finitte verbum er på dansk kendetegnet ved en særlig placering i sætningen, i en hovedsætning umiddelbart efter forfeltet og i en ledsætning efter subjektfeltet og det første adverbiefelt.

Grammatik

es:Conjugación#Formas personales del verbo
Infinit verbum

Et infinit verbum er et verbum, der ikke står som verballed i en sætning, og som i et bøjningssprog ikke har personbøjning eller er imperativ. En infinit verbalform kan altså ikke forekomme som hovedverbum i en sætning. 

Det infinitte verbum er ofte enten substantivisk (infinitiv) eller adjektivisk (participium), hvormed der menes, at det i mange henseender opfører sig som enten et substantiv eller et adjektiv. 

På dansk er der følgende infinitte verbalformer:

Grammatik
Andrew Ornoch

Andrzej "Andrew" Mateusz Ornoch (født 21. august 1985 i Warszawa, Polen) er en canadisk/polsk fodboldspiller, som senest spillede i SC Telstar.

Karriere 
Ornoch startede med at spille fodbold i North Scarborough S.C. og skiftede siden til Erin Mills S.C. Her tilspillede han sig et Athletic Scholarship ved University of Detroit Mercy i Michigan, som spiller i Horizon League. Han blev her kåret til Årets Spiller og Årets Offensive Spiller i 2005. Året efter, i 2006, skiftede han tilværelse til professionel fodboldspiller i Ungarn, inden Esbjerg fB skrev kontrakt med den da 22-årige midtbanespiller.

Ornoch fik debut på det canadiske landshold i 2006.

Eksterne henvisninger 

 Former Titan Andrew Ornoch Makes Debut With Canadian National Team 
 EMSC Graduate to Play for Canadian National Team 
 Profil på transfermarkt.com 

Fodboldspillere fra Canada
Fodboldspillere fra Esbjerg fB
Kurgan (gravhøj)

Kurgan ([kur'gan], , ; fra tyrkisk sprog) er en stor gravhøj af jord eller sten.

Kurganbegravelser var almindelige i Mellem- og Østeuropa i yngre stenalder og bronzealderen. De er særlig udbredte i Rusland og Ukraine. I jernalderen opførte især skyterne og sarmaterne kurganer på stepperne nord for Sortehavet og det Kaspiske hav. Højene rummer ofte fyrstegrave med umådelig rige guldskatte.

Kurgan-hypotesen 

Kurgan-hypotesen er en sprogvidenskabelig teori om, at hjemstedet for de indoeuropæiske sprog hører sammen med kurganernes udbredelse. Den blev lanceret af Marija Gimbutas.

Se også 
 Dysse
 Jættestue

Eksterne henvisninger 

Gravhøje
Arkæologi i Rusland
Ukraines historie
Moldovas historie
Mikroti

Mikroti (betyder "lille øre") er en misdannelse af øret. Misdannelsen viser sig ved fødslen og kan forekomme både unilateral og bilateral (ved det ene eller begge ører). Én ud af 8.000-10.000 mennesker fødes med misdannelsen.

Mikroti forekommer i varierende sværhedsgrader og kan inddeles i fire grader.  3. Grad er den hyppigst forekommende
 1. Grad: Et lidt mindre ydre øre med en eksisterende men forsnævret øregang.
 2. Grad: Det ydre øre er delvist dannet, men den ydre øregang er lukket.
 3. Grad: Det ydre øre, den ydre øregang og trommehinde mangler helt.
 4. Grad: Øret eller øregangen mangler helt.
 
Mikroti er oftest ensidig (unilateral). Mellemøre og indre øre kan også være misdannet.
Mikroti kan ses som eneste misdannelse (isoleret) eller sammen med andre misdannelser, som fx misdannelse af øje, ansigt, ryghvirvler, hjerte, nyrer, hjerne, spiserør, arme og ben.

Årsag 
Årsagen til isoleret mikroti er oftest ukendt. 

Dominant arvegang er dog beskrevet i ganske få familier. Optræder mikroti sammen med udviklingshæmning og andre misdannelser kan årsagen være en kromosomfejl. Mikroti kan endvidere ses som led i velkendte syndromer, som har andre karakteristika, fx Treacher Collins syndrom, Goldenhar syndrom og CHARGE syndrom. 

I enkelte tilfælde har man haft mistanke om at sukkersyge hos moderen eller indtagelse af lægemiddel mod svær acne (Isotretinoin) under graviditeten kunne være årsagen. 

En blødning eller en utilstrækkelig blodforsyning til øret under graviditeten nævnes også som en mulig teori.

Behandling 
Det er vigtigt hurtigt at undersøge barnets høreevne og afhjælpe evt. hørenedsættelse. I lægeundersøgelsen foretages en klassifisering af misdannelsens omfang og evt. muligheder for operation og hjælpemidler drøftes. 

Muligheden for brug af høreapparat undersøges. Kirurgisk rekonstruktion af ydre øre og øregang eller øreprotese kan evt. komme på tale.

Netværk 
Det kan være givtigt for personer med mikroti at netværke med andre mennesker med mikroti eller en hørenedsættelse.

CSH (Center for Sjældne Handicap) har en kontaktordning for personer med mikroti.
Høreforeningen tilbyder netværksgrupper for hørehæmmede personer.

Eksterne henvisninger 
 CSH (Center for Sjældne Handicap) 
 Høreforeningen
 hoerelse.info 
 Scandinavian Ear Reconstruction Center 
 The Microtia-Congenital Ear Deformity Institute
 Reconstruction of Ear Deformities

Noter 

Otologi
Boulder

Boulder er en by i den amerikanske delstat i Colorado. Byen har 91.685 indbyggere (280.440 inkl. forstæder) og er en del Denver-Aurora-Boulder-byområdet. Den ligger 40 km fra Denver. Byen ligger ved Rocky Mountains og Rocky Mountain National Park.

Byens universitet, University of Colorado at Boulder, er Colorados største.

Eksterne henvisninger 

Byer i Colorado
Alternate reality game

Alternate reality game, forkortet ARG, er en genre af spil med platform i virkeligheden. Det fortæller en historie ved brug af flere medier fra virkeligheden, bl.a. telefoner, websideer, tv, mv.
Genren opererer typisk på en præmis om ikke at vedkende sig at det er et spil, en filosofi der inden for genren kaldes ”TING” (This Is Not A Game). Dette opnås blandt andet ved at lade handlingen udspille sig på en blanding af ”ægte” sider og sider kreeret specielt til spillet.
En af de første ARG’er der fik fat i mange mennesker var The Beast der blev lanceret i sammenhæng med filmen A.I i 2001. 

Genren bliver stadig brugt som fremstød for kommercielle spil, film og serier, bl.a. har tv-serien Lost per januar 2008 afviklet to alternate reality-spil, kaldet Lost Experience og Find 815.
Af danske ARG’er kan blandt andet nævnes Augusta Lund Mysteriet som foregik på DR’s ungdomscommunity SKUM i sommeren 2008

Noter
McGonigal, Jane: “This Is Not A Game”: Immersive Aesthetics and Collective Play, 2003 

Computerspilsgenrer
Anders Sigdal

Anders Sigdal (født 7. januar 1973 i Roskilde) er en dansk sportsjournalist uddannet fra Danmarks Journalisthøjskole i januar 2004. Er pressechef for golfturneringen Made in Denmark, og deltager i reklamer for Unibet.

Karriere 
Anders Sigdal har været reporter og studievært på DR Sporten fra 2002 til 1. oktober 2007 og var bl.a. vært på Aftentour i 2007. Han skiftede i oktober 2007 til TV 2 Sport, hvor han blev studievært og kommentator. Han stoppede på TV 2 Sport i januar 2013, da Viasat overtog og lukkede kanalen, som i stedet startede TV3 Sport op. 

Han var fast vært på TV 2 SPORTs Superliga udsendelser, bl.a. MandagsBold og LørdagsBold. Derudover har han i mange år kommenteret golfturneringen US Masters. 

Han blev sidenhen vært ved Unibet. Som et sideprojekt har han også solgt golfsokker på sin webshop Balata.

Privatliv 
Han blev i 2012 gift med Heidi Frederikke Rasmussen, der er studievært på TV2 Sporten. Sammen har de datteren Matilde Augusta, der er født i januar 2010.

Referencer

Eksterne henvisninger 
 Anders Sigdals blog 

Sportsjournalister fra Danmark
Personer fra Roskilde